
AWEMainta 


Diabierna, 9 augustus 2019 


Den 2018 Gobierno a saca 160 miyon 
extra di pueblo cu aumento di BBO 


DEN e relato anual 2018 di College Financieel Toezicht 
(CFT), ta papia di algun situacion preocupante na Aruba, 
no solamente actual, pero tambe ta señala problemanan 
cu por surgi aki algun aña. 

Nan ta menciona cu economia di Aruba den 2018 a crece 
cu 0.9%; na 2017 esaki tabata 3.0%. 

Exportacion a aumenta, danki na turismo. 

E caida di inversionnan particular a wordo compensa en 
gran parti pa inversionnan di Gobierno. 

E inflacion a yega 3.6% como consecuencia di aumento 
di BBO cu 2.5%, entrante 1 di juli di e aña ey, prijsnan a 
bira mas halto pa berdura y fruta fresco y e aumento di 
prijs di petroli. 

E deficit di Gobierno, den 2019, a baha for di 154 miyon 
pa 89 miyon florin. E gastonan di “kapitaaldienst” tabata 
527 miyon florin. 

Gastonan di cuido di AZV a subi cu casi 35 miyon florin 
(3/4 porciento BBP). Esaki a wordo parcialmente cubri 
dor di un aumento den e BAZV cu un porciento entrante 
prome di juli, 2018. Y un aumento di e contribucion di 
Gobierno. 

Di otro banda CAFT ta señala cu e fondo di AOV den 
2017 y 2018 a mustra resultadonan positivo. E pronostico 
a largo plaso ta mustra positivo, pero desde 2027 / 2028 
por cuminsa spera resultadonan negativo. 

E caida den loke e particularnan ta gasta tin parcialmen- 
te di haber cu un caida den e poder di compra di famianan 
como consecuencia di aumento di BBO cu 2.5% entrante 
prome di juli, 2018. A base anual esaki ta nifica un au- 
mento di entrada pa Gobierno di casi 160 miyon florin 
cu gran parti ta wordo paga p’e consumidor, e turista y e 
famianan. 

Turismo crucero como esnan kedando den hotel a aumen- 
ta den 2018. E pasaheronan crucero a subi cu 2.9% y e 
cantidad di anochinan a subi cu 1.3%. E caida fuerte di 
turistanan Venezolano a wordo pa gran parti compensa 
dor di aumento di e cantidad di turista for di mercado 
Norteamericano. E grado di ocupacion compara cu 2017 a 
keda practicamente constante den 2018 cu 84.6%, mien- 
tras cu e entrada pa kamber disponibel a subi cu 10.5%. 


E aumento di e grado di ocupacion y entrada pa kamber 
ta resultado di cierre den region di Caribe di algun hotel 
debi n’e daño causa pa horcannan na 2017. 

E crecemento di turismo den 2018 ta keda ilustra den un 
aumento di e suma total cu turistanan a gasta na Aru- 
ba, cu a subi cu 8.2%. Rond di 60% di e turistanan cu 
ta bishita Aruba ta procedente di Merca, cu ta haci e tu- 
rismo di Aruba hopi sensibel p’e desaroyonan economico 
na Merca. Pa 2019 y 2020 ta spera un caida den e nivel di 
crecemento di e economia Mericano. 

Aruba, nan ta bisa, ta depende hopi di turismo, p’esey ta 
hopi necesario pa Aruba converti rapidamente su deficit 
den un surplus. 

Den e protocol firma, ta papia di un surplus na 2020. Sec- 
tor di construccion den 2018 a bay mihor di loke a spera, 
aunke menos bon di loke e tabata na 2017. Tabatin un 
cantidad grandi di proyecto di construccion andando, ma- 
nera renobacion di hospital, Watty Vos Blvd y inicio di 
upgrading y ampliacion di Aeropuerto, di cual Hyatt Pla- 
ce Airport Hotel ta forma parti di esaki. Otro proyectonan 
grandi di construccion ta di Embassy Suites y Radisson 
Blu Aruba Resort. 

P’e proximo añanan tin diferente proyecto di inversi- 
on den infrastructura planea, manera ampliacion di e 
proyecto di Parke Solar Sunrise Solar Park y ampliacion 
di e Parke Molina di biento, construccion di viviendanan, 
e conexion di ferry entre Aruba y Corsou, y e Waste to 
Energy Instalacion. 

E proyecto di refineria di otro banda, ta paralisa pa mo- 
tibo cu no ta logra haya financiamento debi n’e sancion- 
nan cu tin impone p’esnan cu tin relacion cu proyectonan 
Venezolano. 

E crecemento di turismo hunto cu crecemento di e pobla- 
cion a trece cun’e congestion den trafico. A base di esaki 
a papia riba e deseo pa un strategia di crecemento mas 
selectivo. Un di e medidanan cu e Gobierno a propone ta 
moratorium riba proyectonan hotelero den e area nort di 
e isla. Pero CAFT ta bisa cu no ta prome biaha a impone 
un moratorium. Na 1989 e moratorium tabata pa evita 
‘overheating” di e economia Aruba y baha e presion riba 
mercado laboral. 

No tur cos 
ta resulta 





cu ta blink 
di ta oro 



Pa: Victor (Toko) Winklaar 


ALIVIO, alegria y satisfaccion ta loke por a ripara di e reaccion 
di parti di Gobierno, relaciona cu upgrading cu tanto IMF como 
Standard & Poor’s a publica e siman aki relaciona cu e situacion 
financiero di pais Aruba. 

Alivio sin duda pa motibo di e presion creciente di parti di 
Gobierno di Reino y CAFT pa loke ta cumplimento di protocol 
firma na luna di november di 2018 pa loke ta normanan financiero 
cu Gabinete Wever Croes tin cu cumpli cu nan dentro di corto 
tempo. 

Alegria posiblemente cu despues di algun tempo, porfin un 
noticia un tiki alentador y positivo cu e Gobierno di coalicion a 
ricibi relaciona cu e maneho di e situacion financiero di e pais. 
Satisfaccion pa motibo cu tog e ta algo cu por wordo usa den 
cualkier deliberacionnan cercano cu Gobierno Hulandes y CFT, 
como back up p’e vision di e actual Gobiemo. 

Sinembargo apesar di tur esaki, ta keda reina e duda grandi 
den kico realmente e upgrading positivo aki ta nifica, ya cu 
realmente e ta un perspectiva cu e institucionnan aki a brinda a 
base di informacion ricibi for di e propio Gabinete Wever Croes. 
Informacionnan caminda claramente por ripara cu e di dos 
parti di e Reforma Fiscal lo bira un realidad dentro di poco, cu 
Gobierno a segura tanto IMF y Standard & Poor’s pero tambe 
Gobierno di Hulanda, cu e lo tuma medida pa reduci gasto di 
Gobiemo, cu segun CFT, a subi cu 100 miyon florin den ultimo 
dos añanan. 

Ya caba por a haya un indicacion di kico ta na caminda ora 
cu Minister di Enseñansa, Armando Rudy Lampe, a informa 
tur maestro cu por lo pronto lo no tin pago di overtime mas y 
indicando mesora cu ta exigencianan di CFT ta pone cu mester 
tuma e medida aki. 

Sinembargo aki tin cu remarca cu ta mustra cu Minister Lampe 
tabata e haci pa loke ainda mester bin, esta cu Gobierno ta bay 
corta mas caminda y e.o. Minister di Asuntonan Social, Glenbert 
Croes, ya caba a señala cu Plan Social tambe ta coriendo peliger 
di no wordo ehecuta. 

Den e sector aki sinembargo y caba CFT a señala cu e fondonan 
cu e Minister a haya extra riba su presupuesto p’e plan social, lo 
ta wordo usa caba pa tuma hendenan den servicio sin cu ainda 
por a mira e plan mes y con esaki lo wordo ehecuta. 

Ta for di inicio cu a dicidi di pone e fondo aki un banda y a 
trata di pone den un tipo di fundacion, a lanta duda kico lo t’e 
intencion di Gobiemo y e Minister cu e fondo aki. 


Gabinete We ver Croes ta para dilanti di e reto mas grandi ainda ora 
cu mester tuma decision con ta bay baha gasto di e personal di e 
aparato publico, caminda varios instancia, incluso CFT, a yega di 
señala na mas c’un ocasion, cu gasto di personal a subi den forma 
impactante desde cu Gobiemo di coalicion a tuma mando di e pais. 
Mientras cu Gobiemo no kier papia di retira hende, esaki lo nifica 
cu lo bay over na kita varios beneficio di e trahadoman, cual ta 
un posibilidad serio y mas tanto Gobiemo tin cu bay atende cu 
varios sindicato, riba nan exigencia pa pago di indexering awor 
cu inflacion a bira dal tur hende. 

Den presupuesto 2019 no tin placa pa indexering loke ta nifica 
cu dentro di poco ora cu presenta presupuesto 2020, tin cu 
mira for di unda ta saca e placa aki pa paga e indexering na 
trahadoman publico. 

Un situacion realmente delicado y ta bira asina mas serio ora cu 
realisa cu di parti di Gobierno no tin ningun inversion grandi pa 
tuma lugar, den sector priva tambe inversionnan ta limita y riba 
dje Gobiemo ta haciendo mas esfuerso pa cera e refineria cu e ta 
trata na logra su reapertura cu lo nifica un inyeccion economico 
hopi grandi p’e pais. 

Tanto IMF y Standard & Poor’s a mustra den nan evaluacion 
cu e perspectiva positivo cu a duna Aruba, ta basa riba loke 
Gabinete Wever Croes a segura cu ta bay pasa y caminda nan 
lo cumpli cu e protocol firma cu Hulanda na luna di november 
di 2019 y caminda e di dos parti di e Reforma Fiscal lo bira 
un realidad y hasta lo tin espacio pa aumento di BBO ainda pa 
logra cumpli cu e metanan palabra cu CFT y Hulanda. Mira con 
na Corsou nan a aumenta nan OB, di 6 pa 9%, cu ta casi mescos 
cu nos BBO. 

Mientrastanto den e ambiente politico tin hopi actividad tumando 
lugar tras di cortina, e.o. e propio partidonan den Gobiemo ta 
analisando e situacion cu tin n’e momentonan aki, caminda 
apesar di e evaluacion positivo di tanto IMF como Standard 
& Poors, esaki no ta forma un base di confiansa cu enberdad 
Gabinete Wever Croes lo logra cumpli cu loke e mes a palabra 
cu Hulanda. 

E ley di LAFT ta keda colga den halto, colma di incertidumbre ya 
cu e ta liña recta contra palabracionnan cu Gabinete Wever Croes 
a haci cu Hulanda y cu ta haci practicamente imposibel p’e ley 
aki wordo oficialisa y presupuesto 2020 ta keda practicamente 
un asunto di Gabinete Wever Croes, CFT y Gobierno di Reino, 
mientras cu Parlamento di Amba lo tin un rol di figurante den 
henter e proceso aki. 

Fugitivo Gerson Galsirio Martina ta 
deteni, mientras cu dos trahador na 
KIA a haya prohibicion di entrada 



Minister di Husticia mr. Andin Bikker durante confer- 
encia di prensa diahuebs mainta a confirma detencion 
di e preso Gerson Galsirio Martina cu a huy diadomin- 
go ultimo for di KIA. 

Manera ta conoci diadomingo mainta comunidad di 
Aruba a keda sorprendi cu un noticia desagradabel cu 
un preso a logra scapa for di Instituto Penitenciario y 
cu a causa hopi conmocion. 

Mesora a tuma pasonan unda a haci un investigacion 
di esaki y diahuebs madruga pa 5or, Gerson Martina a 
keda deteni na cas di su mama. 

For di diaranson caba tabatin indicacion cu Martina 
tabata kier a entrega su mes, pero esey no a pasa na un 
manera acelera. Esey a haci cu a dicidi di bay over na 
su detencion diahuebs mainta na un apartamento cu ta 
construi riba tereno di su mayor. 

Desde cu a drenta Gobierno y for di tempo Minister An- 
din Bikker tabata den Parlamento, el a bin ta señala cu 
mester cambia e Instituto Coreccional KIA, pasobra e 
tin decadanan bieu. 

E estado di e edificio ta hopi deteriora y e edificio ta 
construi den un area cu mester di hopi mantencion, pa- 
sobra e ta den brisa di lama. 


E ta hopi frustia y esey ta pone cu e edificio ta deteriora 
na un manera hopi mas acelera cu ora tin construccion 
mas paden den Aruba. 

Segun Minister Bikker, lamentablemente debi na reto 
financiero, KIA no a haya mantencion manera e mester 
a wordo manteni y e edificio a yega na su punto di exis- 
tencia pa hopi tempo caba. 

For di tempo cu Minister Bikker a drenta Gobierno, el 
a bay Parlamento pa cuminsa explora den e cuadro di e 
caos financiero hopi limita con por yega na un Instituto 
Coreccional nobo. Despues di e incidente di diadomingo 
ultimo, a haci un analisis di un arkitecto pa mira con 
por re-enforsa e infrastructura. 

Tambe a haci otro analisis riba diferente aspecto di se- 
guridad p.e. drone te ora e KIA nobo ta cla. 

Segun Minister Bikker actualmente tin un investiga- 
cion interno ta tuma lugar pa mira si erornan humano 
a ser cometi. Relaciona cu esaki dos persona a haya 
prohibicion di entrada pa mira si nan a cumpli cu e 
procedura pa evita escape di un preso. 

E investigacion ta sigui pa analisa con esaki a pasa y 
pa yega na mehoracion y ta ser haci pa Landsrecher- 
che, segun Minister Bikker. 

UTAH (you have a talent) ta anuncia: 

Nan Expo Indoors/Outdoors 2019 



CU tayernan pa hoben y mucha (Kids & 
Teens) na Certified Megamall, lokaal 19. 
a finalisa exitosamente! Ya por a aprecia 
esun di decoracion di boter bao guia di sra. 
Jourainne y sra.Chaya den facebook y nos 
website. 

Awe sra, Nolda y Juf Safanja, Juf Jaclenne y 
sra. Yaslaine a yuda e muchanan finalisa nan 
‘decorative painting’ y nan macrame.. 

Nos ta gradici tur instructor y coachnan 
cu a haci e tayeman aki bira un exito 
rotundo! Muchanan hunto cu mayoman 
cu boluntariamente a ‘join in’ a resucita 
MACRAME! 

P’e Expo aki nos ta invita pueblo di Amba 
en general pa bin y aprecia e obranan di arte 
visual cu a nace for di mannan creativo di 
grandi y chikito y creacionnan bunita cu nos 
teennan a trece dilanti; 

P.e. e hobennan di Pniél Baptist Church 
a bin cu e tema “In the wild” Waw! ‘See 
but don’t touch!’. Bin aprecia e trabaonan 
sumamente interesante cu nan a release; y 
crea fuentenan di informacion pa otronan 


por desaroya nan capacidad creativo. 

For di nan mente y imaginacion nan a traha 
cu nan propio mannan rond di un tema y 
crea sub-temanan!. 

‘Drop in’ cerca ‘Naftali Berlis and Friends’ 
den multi media room p’e dunabo un relato 
cortico con e ta traha film cu su celular 
phone. 

Mi ta enfatisa cu visual arts ta obranan cu 
hende a imagina prome y despues ta trahe 
segun nan ta mire. No lubida e decoracion di 
‘cakes y cupcakes’, snacknan creativo, sopi 
etc. etc., pasobra bo mag cumpra y saboria 
nan tambe. 

E orario di ‘EXPO Indoors/Outdoors’ ta di 
10:00 am - 6:00 pm.. Purba nos platonan 
crioyo y hopi sabroso. 

Atencion: T -shirts ‘down memory lane’ 
di UHAT ta na benta den tur size. Nan a 
ser diseña pa Sergio Tjie A Loi cu ta hopi 
talentoso y creativo . Nos design nobo ta bin 
stret for di Hulanda for di mannan di sra. 
Jolanda Rood y a bini na vigor na 2018. 



KICKS Starting 

awg. 41,000 


FRONTIER Starting 

awg. 41,000 


VERSA Starting 

awg. 27,000 


QASHQAI 

awg. 48,000 


'MODELS USED AHE FOR JLLUSTRATIQN PURPOSES ONLY, PRICES SHOWN ARE EXCLUDIIMG TAXES, MONTH Y FEE 15 CALCULATED H A5ED OM 5 VEARS FJNANCING. CONSULT YÓUf! FlNANCiNslfltSTrrLrNON FÓH AN EXACT QUOTE, 


SHIFT 


MonlhlyFee 

E compromiso di Gobierno di Aruba ta pa realisa e metanan cu nos a propone: 


Turisme y ecenemia ta creciende, 
mientras cifra di desempleo a baha 


Prome Minister Evelyn Wever- 
Croes a expresa su alegria cu e bon 
noticia di e rumbo cu turismo ta 
bayendo bou di e gobernacion aki. 
“Turismo ta crece y ta sigui crece”. 
E RevPAR, e kambernan na prijs, a 
subi cu 7.8% compara cu e tempo- 
rada di aña pasa. 

E cantidad di turista cu ta bishita 
nos isla a subi y ta lagando 500 mi- 
yon florin adicional den nos econo- 
mia compara cu e aña anterior. 

Banda di crecemento di turismo, 
nos economia tambe ta creciendo. 
P’e aña aki, IMF ta premira crece- 
mento economico di 2.4% y pa otro 
aña nan ta premira crecemento di 
3%. 

E crecemento aki, Prome Minister 
ta indica cu ta debi n’e esfuersonan 
di Gabinete Wever-Croes pa desar- 
oya nos economia. 

Algun siman pasa, Minister di La- 
bor tambe a informa cu desempleo 
ta bahando. Cifra di desempleo 
a baha te na 7.3%. Esaki ta pone 
Aruba riba lista di desempleo den 
region cu desempleo mas abou. 

“Apesar cu ainda nos no ta unda 
nos mester ta, pero nos ta riba e bon 



caminda cu turismo cu ta creciendo, 
un economia fuerte cu ta birando 
mas fuerte cada biaha, y desempleo 
cu ta bahando. 

Esaki t’e compromiso di Gobierno 
di Aruba y nos lo sigui traha dia y 
anochi pa realisa e metanan cu nos 
a propone apesar di tur reto finan- 
ciero”, Prome Minister Evelyn Wev- 
er-Croes a enfatisa. 

Prome Minister a duna di conoce cu 
den tur e situacion aki, Gobierno no 
a enfoca solamente riba crecemento 
di economia y di turismo. Pero a en- 
foca mas riba e ser humano ponien- 
do e ser humano central. 


P’e motibo aki tambe, a cuminsa pa 
hisa salario minimo cu AWG 53,-. A 
baha Loonbelasting p’e clase traha- 
dor y a amplia canasta basico y awor 
tin mas control di prijs tumando 
lugar compara cu añanan anterior. 

“Nos sa cu e costo di bida ainda ta 
halto. Pero cu e aumento di salario, 
rebaho di impuesto riba entrada y 
mas control di prijs, nos tin segu- 
ransa cu nos lo yega na controla e 
parti aki tambe. Cu poder di Dios, 
cu perseverancia, fe y positivismo, y 
cu e sosten di tur ciudadano, nos ta 
logra esaki tambe”, Prome Minister 
Evelyn Wever-Croes a expresa. 

Con por ta posibel 

Contra Leoncio Corona, tin tanto 
denuncia y te owe ta cana liber 

Pakico OM no ta actua? 


Cesar Morales ta un persona naci na Republica 
Dominicana y ta biba hopi aña na Aruba y cu 
su propio negoshi. E1 a sinti su mes yama pa 
sali y papia publicamente pa evita mas estafa 
di e homber Leoncio Corona, paisano, pero a 
nacionalisa Hulandes y como tal tin pasaporte 
Hulandes. 

Leoncio Corona ta gaña hende cu e ta traha cu 
cierto gobernante y ta ranca miles di florin pa 
estafa cometi. Publicamente e ta declara di ta 
un siguidor di Minister Otmar Oduber y sos- 
tenedor di partido POR. 

Cesar Morales na april a haci denuncia y ainda 
te awe autoridad no a haci nada. Di acuerdo 
cu .Cesar Morales a splica cu e mes a busca 
un abogado. Ta mas hende Leoncio Corona a 
estafa. Tur hende mester denuncia e persona 
aki. Ta spera cu autoridad atende e asunto. E 
persona aki ningun hende ta pare cu loke e ta 
haciendo.... 

Cesar Morales a splica cu Leoncio Corona a 
splica cu e tin relacion estrecho cu Andin Bik- 
ker y Otmar Oduber. 

Leoncio Corona a bisa cu e lo denuncia cu Min- 
isterio Publico si difame. Cesar Morales a bisa 
cu hendenan a wordo estafa cu miles di florin 
y e no tin miedo pa desenmascara Leoncio Co- 
rona.... 


Cesar Morales ta traha cu drechamento di 
airco etc. Ora el a bay traha cu un cliente ey- 
nan el a topa cu Leoncio Corona. Eynan el a 
manipule. E estafador ta conoci e hendenan y 
asina ta mira nan necesidad. E1 a priminti di 
por regla pasaporte Hulandes, pasobra e tin 
contactonan. Cesar Morales a bisa cu Leoncio 
Corona ta cana busca e vicitmanan.. 

Si Leoncio Corona ta cana mancha nomber di 
hende, mester atende e homber aki. 

Esun cu a ser estafa dor di Leoncio Corona por 
haci un denuncia. Tin hopi denuncia haci na 
Recherche, pero kico t’e motibo cu te awe auto- 
ridadnan hudicial no a pone man riba Corona. 


Den mesun rosea Cesar Morales a 
manda un mensahe pa Leoncio Co- 
rona p’e stop di cana y sigui estafa 
hende. Ta nan mesun paisanonan 


ta wordo estafa. Cu e denuncia pu- 
blico aki, ban wak kico lo pasa cu 
Leoncio Corona, pasobra mester 
pone un stop na su ladronicia. 



Offer valid from Friday August 9 th till Tnursday August 15 th 2019 or while supplies last 

CLOTHING RACK 
ICARE DOUBLE 


30% DISCOUNT 

ON ALL SPAAS 
CANDLES 






or 2042 Fun Miles 




HANGING 

LAMP 


30% 

DISCOUNT 

ON ALL 

WALLPAPER 

DESIGNS! 


1AT 


or 2320 Fun Miles 


ORGANIZER 3 CUBE 
BENCH WHITE OR 
BROWN 


25% 

DISCOUNT 

ON SELECTED 
CURTAINS 


47CT 9 

127. 64 


or 5107 Fun Miles 


KOOYMANBV.COM 


KOOYMAN.ARUBA 


H ZO m 

..... jb&sl ra 


O KOOYMAN 

THERE IS S SOMETHING TO DO 

AWE cu nos ta wak con problemático e priva- 
tización di Landslaboratorium a bay, ta bon pa 
trece un aclariacion riba e tema aki, segun e ex 
-sindicalista, Gregorio Wolff. 

Ora nos wak e politicanan economico actual di 
mercado nos no por cumpli cu e obhetivonan 
di Nacionnan Uni pa un Desaroyo Sostenibel 
den e Milenio aki, ora e estado ta margina, sin 
su servicio y empresanan estatal importante 
pa cua un maneho na bienestar di pueblo. 
Pues no ta bastante pa grita cu mester cumpli 
cu e Obhetivonan di Nacionnan Uni pa un De- 
saroyo Sostenibel den e Milenio aki, pero nos 
mester apunta e vehiculo pa maneha y carga 
e desaroyo aki, cual t’e servicio y empresanan 
publico. 


FOR RENT 


Timeshare - Aruba Beach Club 
1 Bedroom Deluxe Suite 
Week: 13-17 Aug 2019 
Price: $600 
Please Call: 594-0909 



Gregorio Wolff 

Un N0 grandi na privatización 


Pues mantene servicio y empresan- 
an publico y engrandece esakinan 
ta esencial si nos kier cumpli cu e 
Obhetivonan di Desaroyo Sosteni- 
bel di Milenio di Nacionnan Uni. 

Si nos kier elimina e Pobreza y 
Hamber extremo, educacion pri- 
mario pa tur hende, mehora salud, 
reduciendo e taza di mortalidad 
infantil, y logra igualdad y desar- 
oyo sostenibel, mester tin un plan 
constructivo basa riba Servicio y 
Empresanan Publico di calidad. 

Servicio y Empresanan Publico ta 
un obligacion pa cumpli cu e nece- 
sidadnan di un pueblo, como tal 
Servicio y Empresanan Publico a 
surgi di hopi tempo pasa. E ser- 
vicionan aki ta garantiza pa Es- 
tado ta percura pa tin e desaroyo 
económico y social pa cumpli cu e 
necesidadnan di pueblo. 

Otro motibonan t’e situación cu 
nos ta bibando awendia cu e me- 
nasa di terorismo, e menasa y cui- 
do di adictonan, e menasa di male- 
sanan, e menasa di calamidad dor 
cu mundo ta birando mas cayente. 

Paisnan rico cu hopi servicio publi- 
co, Paisnan pober cu menos of casi 
nada. Awe nos por wak e berdad na 
mundo, e paisnan cu menos of casi 
nada di servicionan publico, mane- 
ra t’e caso na Africa, na America 
manera Haiti y otro paisnan pober 
na Latino-America. Nan ta pais- 
nan pober.E ideologia di mercado 
a y ta contradeci e surgimiento di 
servicio publico, ya cu e ideologia 
di mercado ta wak servicio publi- 
co como un mercancia, cual ta ser 


compaña cu refuerzonan ideologi- 
co cu hopi di nos politiconan inc- 
oncientemente ta acepta y después 
vocifera, segun Gregorio Wolff. 

Di otro banda nos ta haya e pais- 
nan rico manera t’e caso di e pais- 
nan den Europa Uni, n’e parti occi- 
dente, manera Alemania, Francia, 
Inglatera, Hulanda, Belgica y mas 
pais. 

Nos ta haya tambe e paisnan Nor- 
dico, Suecia, Finlandia, Dinamar- 
ca y Noruega, acerca Merca y Can- 
ada tur ta paisnan cu Servicionan 
Publico grandisimo. E modelo mas 
fuerte di Estadonan moderno di 
bienestar pa nan pueblo, cu Servi- 
cionan Publico grandlsimo, t’esun 
Nordico. 

Tin varios caracteristico: Un po- 
litica social cu ta abarca un campo 
amplio cu ta inclui seguridad so- 
cial, servicionan social y di salud, 
educacion, vivienda, empleo, etc., 
cu enfasis den pleno empleo, hunto 
cu e politica activo riba e mercado 
di trabao, y e derecho universal di 
tur e ciudadanonan di ricibi, inde- 
pendiente di su situacion laboral, 
servicio y prestacionnan di e se- 
guridad social, complementa pa 
beneficionan relaciona cu e ingres- 
onan di trabao. 

Servicionan Publico ta ser financia 
principalmente atrabes di placa di 
belasting. 

Aruba mester tuma e paisnan aki 
como ehempel. Pues grandura di 
bo Servicio y bo Empresanan Pu- 
blico ta caracteriza bo pals, como 
pais rico of pais pober, Gregorio 
Wolff a conclui su observación. 

ATROBE den prensa ta sali noticianan 
alarmante cu e Laboratorio na Hospital. Vari- 
os asunto a sosode cualnan no por mira clari- 
dad di dia. 

Na bispo di elección na september 2017, den 
un comunicado Gregorio Wolff a haci men- 
ción di e proceso maligno di e privatización di 
Landslab. 

Aña pasa el a scirbi cu ta tarda hopi tempo pa 
LabHoH duna resultado di testnan cu nan ta 
haci. 

Cierto test por lo pronto lo no ser haci mas, 
otro actividadnan importante pa Aruba, e 
Lab di HOH ta bay haci nan menos y resulta- 
donan ta bay dura hopi mas tempo, prome cu 
specialista y dokternan por ricibi esakinan. 


APUBA 


TIMESHARE 
FOR SALE BY OWNER 



UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 


• 2 X QUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 


Problema na Laboratorium a ser anticipa 

Privatizacion di LabHoh a 
bay via un proceso maligno 

Segun ex sindicalista, Gregorio Wolff 


E problemanan di ultimo tempo 
na LabHoh, tur hende por a lesa y 
tende nan via prensa. 

MOTIBO DI E PROBLEMANAN 
TA FALTA DIPERSONAL ADECUA 

E reducion di servicio na e labora- 
torio di Hospital y otro actonan cu 
ta hole na corupción ta consecuen- 
cia di kico a pasa cu e privatización 
di Landslaboratorium, poco tempo 
pasa bao di Gobierno di Mike Eman 
cu Ministro Schwengle como esun 
encarga. E privatisacion, Ministro 
Schwengle a acelera masha hopi 
mes, prome cu el a baha como Min- 
istro, cu e consecuencia cu e pro- 
ceso a bay malisimo. Mas cu 90% 
di e Kaderpersoneel, Arubiano, no 
a bay over p’e instituto nobo bao 
encargo di HOH. Tambe segun in- 
formación solamente 3 persona, no 
kaderpersoneel, a bay over den e 
organización nobo. Motibonan di e 
personal tabata cu nan no ta confia 
e funcionamento di e organización 
nobo bao di HOH, cu no tabatin y 
no tin bastante profesional y hen- 
denan capas pa dirigi e departa- 
mento aki. 

ACERCA E CONDICIONNAN 
DI TRABAO LO TA MENOS 

Pues ora bo ta perde 90% di bo ka- 
derpersoneel ta dificil pa mantene 
e servicio. Cada biaha HOH mes- 
ter a busca profesionalnan stran- 
hero, pa periodo cortico, p’e traba- 
onan por a continua. Poco a poco 
tardansanan den resultadonan di 
testnan a cuminsa sosode, te sali 
for di man. 


E falta di maneho, di control y di 
profesionalismo a habri caminda 
p’esnan, cu gusta manipulacion y 
actonan di corrupción, bula den e 
espacio aki pa haci nan fechorian- 
an. 

Na varios ocacion Gregorio Wolff 
ta bisa di a scirbi cu (durante 
Gobernacion di AVP), diferente 
servicio importante a ser privatisa 
y mester haci un estudio si e pro- 
cesonan a bay corectamente, el a 
menciona cada bes e manera cu e 
privatización di Landslaborato- 
rium a bay, unda mas di 90% di e 
kaderpersoneel no a pasa over p’e 
organización nobo, pero a keda den 
servicio di Gobierno. 

Ta bisa cu nan no tabata confia 
e organisacion nobo den man di 
HOH, cual tabata y ta carece di e 
specialisacion y capacidad pa ad- 
ministra un departamento asina 
importante. Aserca e trahadornan 
envolvl lo perde aspectonan di nan 
condición di trabao. 

Apesar di esaki, Ministro Schwen- 
gle no kier a deal cu e situación cu 
a presenta cu mas di 90% di traha- 
dornan no kier pasa pa HOH. 

E no kier a dialoga, corda pa para 
e proceso, pero lo contrario, a pu- 
sha e privatización cu un speed, cu 
awe nos ta sinti e consecuencianan 
di e malmaneho aki. E realidad di 
e privatización malisimo di Land- 
slaboratorium cual a pasa pa HOH 
cu un organización kibra y manca, 
cual organización a keda cu menos 
di 10% di su kader, cu consecuen- 
cia e problemanan na caminda. 

Awortambe na Papiamento! 

Animacion digital riba 
Youtube y un buki nobo pa 
mucha chikito di 0-5 aña 



AWENDIA nos muchanan ta wordo confronta 
constantemente cu medianan digital di entretenimento 
online manera “Youtube” of “Netflix” na unda tur e 
programanan ta generalmente n'e idioma Ingles* Manera 
boso tambe por a ripara, Ingles a bira e idioma di 
comunicacion popular entre e muchanam 
Tambe dor di tur e media nobo nan aki, muchanan ta 
lesando cada biaha menos y si e muchanan of mayornan 
kier escoge pa stimula e lesamento mes, e material na nos 
mesun idioma ta scars* Especialmente pa mucha chikito 
bou di 5 aña + 

Cu ayudo di Unoca y Fundacion Lanta Papiamento, 
sra. Jessica van Montfoort-Posner y su casa Marald van 
Montfoort a bin cu un concepto nobo na unda nan a traha 
un buki duru di carton na Papiamento pa mucha chikito 
entre 0-5 aña cu ta protagonisa un haraña biña cu yama 
"NiniT 

Tambe nan a traha animacionnan digital na Papiamento 
riba “youtvfot” cual ta siña e muchanan conta, colornan, 
bestianan, nos canticanan pa mucha y hopi mas na nos 
idioma Papiamento den un manera inovativo y divertido* 

“Como mayor di dos yiu di edad di 2 y 4 aña semper 
nos tabata asombra di con nan a siña forma, color, conta 
etcetera na Ingles dor di programanan riba Youtube y nos 
a pensa, esaki ta algo cu nos mester tin na Papiamento 
tambe!" Asina sra> Jessica ta comenta. 

“Di nos mesun experiencia como mayor, nos a siña cu tin 
dos manera esencial pa mucha por siña un idioma den un 
manera divertido* Bo tin e manera “offline”, cual ta cu buki 
y ilustracionnan y bo tin e manera “online” interactivo 
cu awendia ta cambiando e mundo di entretenemento y 
educacion* Asina mes nos a ripara cu ta hopi importante 
pa ofrece esakinan n'e muchanan den un balans sanoT 
jessica ta continua* 

Jessica ta splica cu di eynan nan iniciativa a bin pa trece un 
buki (bukinan) y metodonan audiovisual riba mercado pa 
enrikece e Papiamento di nos muchanan. 

"Dor di siña conoce e caricaturanan digital e muchanan ta 
reacciona den un manera hopi positivo riba e buki tambe* 
Pa nan e ta haña bida y asina tambe ta pushanan pa nan 
kier sa mas di e caricaturanan cu nan ta wak riba Youtube 
y ta curasha nan gusta e buki mas” Jessica ta splica* 
jessica tambe ta enfatisa riba e hecho cu e lesamento cu 
e muchanan ta crea un momento special cu mayornan 
por comparti cu nan yiunan y asina engrandece e relacion 
como famia* 

P'esnan cu ta interesa nan por bishita e canal di youtube 
via: bitdy/funwithnini of busca funwithnini den den 
youtube. 

E buki mes “Nini ta sali keiro”, cual ta conta e storia 
di Nini e haraña su aventura na Philip's Animal Garden 
ta obtenibel na Bruna Aruba, Plaza bookshop, Dewit & 
Vandorp, Giselle Department Store y Casa na Superfood. 


Johns®n 

notary services 

AUCTION 

THURSDAY 
SEPTEMBER 12 , 2019 

On Thursday September 12, 2019, at 11 AM, at the Conference 
Room of the Chamber of Commerce, Aruba, will be auctioned in 
public. ex. art. 3:268 jo. 3:254 Civil Code of 
Aruba: 


A condominium locally known as 

BLUE RESIDENCES 
PENTHOUSE 2-3 

locally recorded as First Division Section K number 4260-A index nrs. 81, 
241 and 242, consisting of the exclusive right to use a condominium in the 
Blue Residences ll-tower situated on the 7th and 8th floor & a 10.859 / 
100.000 undivided share in the "Blue Residences" Building and Facilities 
situated at Irausquin Boulevard 266, Eagle, Aruba, and the exclusive right 
to use of 2 parking places & for each parking place a 1 /10.000 undivided 
share in the "Blue Residences" Building and Facilities situated at Irausquin 
Boulevard 266, Eagle, Aruba. 

Starting bid: US$ 548.800,-- 


A residential house, locally known as 

SABANA BASORA NOORD 178 

standing on a parcel of public land, 544 m2 in size, situated at Sabana 
Basora in Aruba, locally recorded as Third Division Section G number 
2525. The lease rights expire on April 2, 2058. 

Starting bid: Afl. 160.160,-- 


AUCTION NOTARY: T.R. JOHNSON 

• The auction is subject to the general conditions for foreclosure auctions and 
special auction conditions which will be determined by civil law notary T.R. 
Johnson. 

• The auction will take place by raising bids (in Dutch: “bij opbod”) and by 
decreasing bids (in Dutch: “bij afmijning”), in one session. 

• Seller has the right to not accept any bid, at his sole discretion. 

• The auction may be stopped or postponed at any time. 

• Each bidder must be able to submit a bankguarantee issued by a reputable 
bank in Aruba to the amount of the highest bid increased with an amount 
equal to the auction costs. 

• A private bid can be submitted until August 28, 2019, 5 PM. 



WWW.J OHNSONNOTARY.COM 

Johns®n 

notary services 

AUCTION 
THURSDAY 
SEPTEMBER 12, 2019 


On Thursday September 12, 2019, at 11 AM, at the 
Conference Room of the Chamber of Commerce, Aruba, will 
be auctioned in public. ex. art. 3:268 jo. 3:254 Civil Code of 
Aruba: 


A residential house, locally known as 

BUBALI 41-D 

standing on a parcel of public land, 736 m2 in size, situated 
at Bubali in Aruba, locally recorded as First Division Section 
K number 3641. The lease rights expire on December 17, 
2073. 

Starting bid: Afl. 240.000,-- 


A residential house, locally known as 

COCHINILLA 54 

standing on a parcel of full ownership land, ca. 590 m2 in size, 
situated at Papilon in Aruba, being a part of the parcel as 
further described in measure document 5 M 98 /1967, with 
index number D 12352. 

Starting bid: Afl. 262.000,-- 


AUCTION NOTARY: T.R. JOHNSON 

The auction is subject to the general conditions for foreclosure auctions 
and special auction conditions which will be determined by civil law 
notary T.R. Johnson. 

The auction will take place by raising bids (in Dutch: “bij opbod”) and 
by decreasing bids (in Dutch: “bij afmijning”), in one session. 

Seller has the right to not accept any bid, at his sole discretion. 

The auction may be stopped or postponed at any time. 

Each bidder must be able to submit a bankguarantee issued by a 
reputable bank in Aruba to the amount of the highest bid increased with 
an amount equal to the auction costs. 

A private bid can be submitted until August 28, 2019, 5 PM. 

For more information: 

WWW.J OHNSONNOTARY.COM 


Conseho di Minister ta duna aprobacion 

Pa inicia proceso di 
Request for Expression 
of Interes pa un Instituto 
Penitenciario nobo 


E proceso di un Request for Expression of 
Interest ta pa mira kico e mercado tin di of- 
rece pa yega na un KIA nobo pa Aruba. 
Segun Minister di Husticia, mr. Andin Bik- 
ker no por sa kico un KIA nobo ta bay costa 
y ta spera cu diabierna e RFEI lo ta riba e 
website overheid.aw di Gobierno, p’asina e 
proceso por cuminsa cana. 

Segun Minister Bikker,tur documento ta 
cla incluso un presentacion caminda un 
arkitecto/consultant a duna idea di un KIA 
nobo. 

Alabes Minister Bikker a expresa di ta hopi 
gradici den e cuadro di acontecimento unda 
a haya hopi reaccion di parti di sociedad cu 
a bin cu sugerencianan constructivo. Tam- 
be a haya hopi reaccion di exterior cu ta in- 
teresa pa mira con por yuda pais Aruba pa 
yega na un Instituto Penitenciario nobo. 

Minister Andin Bikker ta hopi contento cu 
e reaccionnan ey, pasobra nan ta construc- 
tivo y pesey e inicio pa yega na un solucion 
p’e estado malo di e prizon t’e proceso di un 
Request for Expression of Interest. 

Den e proceso aki ta bay pidi companianan 
califica cu tin experencia den tipo di institu- 
tonan pa nan por mustra kico t’e opcionnan 
y e inversionnan cu mester. Cu e resultado 
di e proceso aki por haci un calculacion te- 
niendo cuenta cu e reto financiero cu pais 
Aruba a hereda y con ta bay over na solu- 
ciona esaki. 

Den e carta cu a manda Hulanda a splica 
nan, cu por keda cu e reto financiero, pero e 
ora e problema ta keda existi. 

< Sigui na pagina 13 > 

Segun e mandatario, na final di dia por bin 
cu Helicopter, Radar, pone mas auto pa Po- 
lis y mas Polis riba caya, opleiding pa bin cu 
mas Polis, pero momento cu crimen sosode 
y gara e malhechor, e siguiente link den e 
rechtshandhaving keten ta Instituto Corec- 
cional KIA. 

Esaki t’e instituto cu mester re-enforsa, 
pero lamentablemente den ocho (8) aña cu 
a pasa esaki no a tuma lugar y awor aki ta 
bay soluciona e situacion. 

Minister Bikker a bisa di ta hopi contento 
cu el a haya aprobacion di Conseho di Min- 
ister pa bay dilanti cu e proyecto pa sinti 
kico ta reaccion di e mercado y kico t’e prijs 
y opcion cu lo bin dilanti. 

Tambe a pone den e Request for Expression 
of Interest cu e reto financiero di pais Aruba 
ta grandi y kico t’e posibel solucionnan te- 
niendo cuenta cu espacio financiero limita. 
Pero t’e mercado mester reacciona y bisa 
kico ta visibel of no. 

Di e opcionnan cu bin lo bay wak den e prox- 
imo simannan con mas pronto cu ta posibel 
yega na un KIA nobo cu materialnan du- 
radero, incluso menos gasto di awa y cori- 
ente, super sigur cu tur facilidad tecnico y 
moderno pa evita huymento den futuro. 


Johns©n 

notary services 

AUCTION 
THURSDAY 
SEPTEMBER 12, 2019 


On Thursday September 12, 2019, at 11 AM, at the Conference 
Room of the Chamber of Commerce, Aruba, will be auctioned in 
public. ex. art. 3:268 jo. 3:254 Civil Code of Aruba: 


A residential house, locally known as 

SAFIR 6 

standing on a parcel of public land, 715 m2 in size, situated at 
Safir in Aruba, locally recorded as Second Division Section A 
number 875. The lease rights expire on April 4, 2060. 

Starting bid: Afl. 2.053.400,-- 


A commercial building locally known as 

B.J . Van de Veen Zeppenfeldtstraat 
8,10 & 12 & Van Renselaerstraat z/n 

standing on a parcel of public land, 442 m2 in size, situated at San 
Nicolas in Aruba, locally recorded as Fourth Department Section 
A number 297. The lease rights will expire on August 28, 2072. 

Starting bid: to be announced 


AUCTION NOTARY: T.R. JOHNSON 

The auction is subject to the general conditions for foreclosure 
auctions and special auction conditions which will be determined 
by civil law notary T.R. Johnson. 

The auction will take place by raising bids (in Dutch: “bij opbod”) 
and by decreasing bids (in Dutch: “bij afmijning”), in one session. 
Seller has the right to not accept any bid, at his sole discretion. 
The auction may be stopped or postponed at any time. 

Each bidder must be able to submit a bankguarantee issued by 
a reputable bank in Aruba to the amount of the highest bid 
increased with an amount equal to the auction costs. 

A private bid can be submitted until August 28, 2019, 5 PM. 


For more information: 


WWW.J OHNSONNOTARY.COM 

Win your share of $20,000 in points! 

20 WIIMNERS EACH DAY 
You can win up to $100 in Points! 

Swipe and play free once daily. Earn 100 Slot Points or 
8 Table Credits and play again - up to 5X each day 

See Pfayery f Ctub for fufl rufes, Paints can be corwerted ta Free $lot Ptay r 


JULY 1 TO AUGUST 31 


Nelson Winklaar, Manager 
di Aña ta sigui ricibi elogio 
for di colega y huespednan 


Director di Front Services, Nelson 
Winklaar, a cuminsa traha na Hil- 
ton Aruba Caribbean Resort & Ca- 
sino na 2012. E1 a wordo promovi pa 
Director di Front Services na 2017, 
y a gana e premio tan anhela di 
Manager of the Year na 2018. 

Winklaar y su team di Departa- 
mento di Front Services ta encar- 
ga cu crea e prome impresion ora 
huespednan yega. 

Cuminsando cu e miembronan di e 
bellman team, para cla n’e entrada 
di e resort, pa yuda huespednan cu 
maleta y dirigi nan n’e area di reg- 
istracion p’e caranan sonriente di e 
agentenan di front office cu ta reg- 
istra nan yegada y e conciergenan 
riba e Palm Beach Club level cu 
ta enriquese e experiencia di cada 
guest. 

Pa Nelson Winklaar, e prome y ul- 
timo impresion t’esnan cu ta conta 
mas, e ta splica mas aleu cu mayo- 
ria di e vakantie di cada huesped ta 
depende di efectividad di su team, 
tanto un cu otro como den colabora- 
cion cu otro departamentonan. 


Porcierto, Winklaar ta comparti cu 
tin biaha por tin presion, particu- 
larmente, pasobra su team ta trata 
di complace cada guest. 

Cu un hotel cu ta conta cu ocupa- 
cion halto henter aña, coleganan ta 
obliga pa pensa rapidamente y ta 
empodera pa tuma accion ora nan 
ta presenta cu retonan, mientras 
tambe promoviendo e membrecia di 
Hilton Honors, e restaurantnan y 
Aruba en general. 

“Loke mi ta aprecia mas,” Nelson 
Winklaar ta bisa, “t’e oportunidad 
pa guia y educa mi team di “multi- 
taskers”, y pa sinti e satisfaccion cu 
nos ta comparti ora nos cumpli cu 
nos metanan como departamento.” 
Winklaar, un graduado universi- 
tario di hospitalidad, a traha na 
diferente otro propiedad na Aruba 
prome cu Hilton Aruba Caribbean 
a reclut’e, y loke mas e ta aprecia 
ta e toke local cu t’asina bibo den e 
cultura di e hotel. 

“E sentido local ey”, e ta bisa, “ta 
wordo traduci den e experiencia di 
e guest”, y mientras Hilton Interna- 
tional ta nombra como e #1 compa- 
nia pa traha p’e na Estados Unidos, 



ganando e puesto prestigioso riba 
e lista di revista Fortune den su 
si 100 aña, e propiedad na Aruba, 
awor den su di 60 aña, tambe ta of- 
rece coleganan un lugar unda nan 
por crece y florece, y interactua cu 
guestnan, buscando un sentimento 
familiar, genuino y amistoso di un 
“segundo cas”. 

Danki Nelson Winklaar pa bo tra- 
bou incansable y dedicacion na bo 
team. Bo a demostra un estilo di 
liderasgo cu a guia bo team na de- 
saroyo y desempeño excelente. 

Esaki tin un impacto profundo y du- 
radero riba no solamente e funcio- 
namento di bo team, pero di henter 
e hotel. Disfruta di e compliment- 
nan y sigui cu e bon trabou. 

REQUEST FOR EXPRESSION OF INTEREST 
aimed attherealization of New Correctional InstituteAruba 

The Minister of Justice, Security and Integration invites experienced and qualified parties 

that are interested in the possible realization of 

A New C orrectional I nstitutefor the C orrectional Systems Department of the State of Aruba 

with an economic life span of a period of 30, up to 35 years, 
to identify themselves thru this process of R.E.O.I. 

The interested parties can obtain as of today the R.E.O.I requirements by contacting 
the authority thru: newKIA@ministeriejustitie.com 
The R.E.O.I. requirements will be mailed as reply answer within 2 working days. 

The final date for a submitting the E.O.I. is September 27, 2019 at 11:00 am 
at the offices of Notaris Taekema-Rodriguez, 

Sucu building/ De La Sallestraat # 60. 

The envelope must be marked New KIA-E.O.I. and deposited in the special box. 

The opening of the received E.O.I ‘s will be done in public at said Notary Office directly after closing the 

submission box. 

Important notice: this R.E.O.I. is in any case subject to the following general conditions (and others that can be 
reasonably deemed relevant, captioned in the pertaining document(s) to be mailed), all of which the participant 
irrevocably accepts by the participants submission of a proposal in response to this R.E.O.I.: 

• This R.E.O.I. is an instrument to stimulate comprehensive expressions of interest from 
experienced and qualified parties, and thereby to make a non-binding market assessment. 
Therefore, participants should take into consideration that, due budget constraints and other 
limitations, the MJSIA reserves the right to cancel this R.E.O.I. at any time with or without cause, 
and/or reject any or all submissions submitted in response to this R.E.O.I. In the event of such 
cancellation or rejection, the respondent(s) shall be duly notified, including by (electronic) mail. 

• The MJSIA reserves the right to modify this document or any part of it at any time with proper 
notice. 

• No compensation shall be paid to participants for the participation in the R.E.O.I. process or the 
next R.F.R steps. 

• The criteria captioned in the requirements for the R.E.O.I. are not an exhaustive. In assessing a 
submission, MJSIA may consider any other factor considered appropriate and relevant by MJSIA 
in its discretion. 

• MJSIA reserves the right to do a comparative evaluation on any submissions received and to 
evaluate them based on considerations which MJSIA determines would yield the best value. 

• MJSIA shall be entitled, in its sole discretion, to waive any irregularity, informality, or non- 
conformance with these instructions in any submission received by MJSIA or to reject any 
submission containing any such irregularity or non-conformity. 

• Acquisition of final contract does not grant special rights for import of workers during 
construction phase. 

• All documents and information received shall be treated with the utmost care, however under the 
laws of Aruba these may be deemed and considered as public information. 

• Any and all disputes arising out of or in connection with this R.E.O.I. shall be submitted 
exclusively to the Court in First Instance in Aruba. 

Den proceso di privatización di Laboratorio 

Sindicatonan ABV y SEPPA sigur a faya den esaki 

Sindicalismo y gerencia di HOH no tin profesionalismo den cas, di acuerdo cu Gregorio Wolff 



RELACIONA cu privatización di Landslaboratorio, a 
pone cu Gregorio Wolff tabatin varios pregunta. Parla- 
mentarionan cu a apoya e privatización malo, tabata 
conciente cu mas di 90% di personal no kier pasa pa 
HOH, kico tabata nan motibonan pa vota pro? 

Con Directie y Raad van Bestuur di HOH por a acepta 
un organización kibra y manca, sin cu nan tabatin e 
specialisacion y capacidad pa administra e departa- 
mento importante aki? 

Si Directie di Salubridad Publico a bisa Ministro 
Schwengle cu e cos aki no ta bon? 

Igualmente Inspectie Volksgezonheid? Con Directie 
AZV a tuma e actitud di Ministro Schwengle? 

Un Ministro nobo, después di 20 luna no a haci nada 
pa corigi o drecha e error grave di su antecesor, di con? 
Den mundo sindical, dos sindicato cu sigur sa kico a 
pasa. Uno, ABV, otro SEPPA no ta protesta, pakico? 

Por t’e sindicatonan ta sigui strictamente nan politica 
sindical, otro cos no ta importa nan un bledo. 

Pa ABV ta lógico cu nan ta aplica e táctica sindical 
nobo cu awendia na Aruba ta dirigi sindicalismo, esta 
“pa tin algun miembro mas”. 

SEPPA, cu su lidernan cu mas di 19 y 15 aña na cabes, 
no tin e dinamismo mas. Perde un departamento ta ni- 
fica menos trabao, menos problema y cual ta pas den 
nan polltica di Free-Wheeling, segun Gregorio Wolff. 


P’e lidernan di SEPPA e ta mustra hipócrita si compa- 
ra nan actitud fuerte, ora cu e Ministro di Enseñansa 
kier a independisa un sección di nos enseñanza? 

DECADENCIA Y KICO POR SPERA DI E 
“K”AYMAN NA BOCA DI RIU 

Un cos ta sigur ora bo wak con instancianan impor- 
tante den nos comunidad a faya den siñalamento di un 
proceso malo di privatización di un departamento im- 
portante pa salud di nos pueblo, pa Gregorio Wolff ta 
indica un decadencia den nos sociedad. 

KICO PA HACIAWOR CU TUR E PROBLEMANAN AKI 

For di declaracionnan den prensa Wolff ta preocupa 
cu e investigación lo culmina cu solamente, cabes o 
cabesnan lo cay. 

E privatización mallsimo cu ex Ministro Schwengle 
cu apoyo di su Parlamentarionan, a fabrica no ta 
den discusion. 

Maske tur hende sa y a keda prueba cu HOH no tin 
e capacidad ni e profesionalismo pa dirigi un depar- 
tamento asina importante. 

Noticianan cu ta circula ta bisa cu tin un inversioni- 
sta K, grandi den sector di turismo, pero kende tam- 
be tin laboratorio y botica, kende tabata financiador 
di campaña di tanto e partido na mando como di e 
partido cu tabata na mando ora a privatisa Land- 
slab, ta para wak for di un distancia. 

Pues manera e conocido cayman, wardando ora cos 
bay di “guatemala pa guatepeor”, p’e ta presente y 
politiconan trece como e SALBADOR. 

Como persona cu semper tabata contra privatización 
di departamento y servicionan estatal, lo mehor ta 
pa draai bek e proceso. Bay bek n’e posición cu casi 
tur hende y tur instancia tabata di acuerdo. Haci 
Lab un NV Estatal HOH no tin e prefesionalismo y 
capacidad pa deal cu e situación aki. 

Tur cos ta cla pa apertura di aña 
escolar 2019-2020 na Colegio EPI 


Colegio EPI ta den su proceso di prepara p’e apertura di 
aña escolar 2019-2020 y p’e motibo ta comparti e siguiente 
informacion importante pa tur studiante nobo y existente. 
Na momento cu un aplicante a cumpli cu tur rekisito 
academico, a paga su schoolgeld, y ta acepta oficialmente 
como studiante nobo, e lo haya notificacion dor di e unidad 
specifico na unda el a aplica. 

Si esaki no a pasa ainda of e aplicante mes a dicidi pa 
un otro opcion cu no ta EPI, nos ta recomenda p’e tuma 
contacto lo mas pronto posibel cu e unidad specifico unda 
el a aplica. Areglo di pago pa cu schoolgeld ta posibel y 
por haci esaki na Departamento Financiero na EPI mes di 
dialuna pa diabiema di 9:00 a.m. - 3:00 p.m. 

Riba e dianan 13 y 14 di augustus 2019 ta obligatorio 
pa tur studiante nobo (prome aña di tur programa) como 
tambe esnan cu ta ripiti e promer aña pa bin EPI y yena un 
“Intake Formulier”. 

E lugar unda e yenamento digital lo sosode ta na nos edificio 
di OLC (Open Leercentrum). Tur studiante lo mester meld 
riba e fecha y durante e orario indica na e balie di OLC 
p’asina haya instmccion di e proceso pa yena e “Intake 
Formulier”. E yenamento digital di e “Intake Formulier” 
ta tuma entre 15-25 minuut pa complet’e. 

13 di augustus 2019: 

• U nidad E conomia di 8:00 AM- 9:45 AM. 

• Unidad Ciencia y Tecnologia di 10:00AM- ii:45 am. 

14 di augustus 2019: 

• U nidad Salubridad y Servicio di 8:00 am- 9:45 am. 

• Unidad Hospitalidad y Turismodi ioooam h 45am. 

Dia 15 di augustus 2019 lo reparti e.o. roosters, 
studenten handleiding, programa academico p’e aña 
escolar, y otro informacion relevante. E programa pa 
cada unidad riba e fecha aki ta como lo siguiente: 

Unidad Ciencia y Tecnologia 

• Tur studianten (nobo y ripitiendo) di promer aña 
di tur programa lo mester ta den Auditorium pa 
9:00 a.m. 

• Ta spera tur studiante di e di dos aña y e di cuater 
aña di tur programa pera pa 10:00 a.m. den 
diferente klaslokaal na e unidad cu nan mentor. 

Unidad Economia 

• Tur studianten (nobo y ripitiendo) di promer aña 
di tur programa lo mester ta den Auditorium pa 
8:00 a.m. 

• Tur studiante di e di dos, tres y cuater aña di tur 
programa ta spera nan pa 9:00 a.m. na e unidad. 

Unidad Salubridad y Servicio 

• Studiantenan (nobo y ripitiendo) di promer aña 
di tur programa ta spera nan pa 9:00 a.m. na e 
unidad. 

• Studiantenan di e di dos, tres y di cuater aña 
di tur programa ta spera nan pa 1:00 p.m. na e 
unidad. 


Unidad Hospitalidad y Turismo 

• Registracion di tur studiantenan (nobo y ripitiendo) di promer aña pa e 
programanan Hospitality Management y Culinary Arts - 10:00 a.m. - 
1:00 p.m. 

• NOTA - Studiantenan di e di dos y tres aña di tur programa ta registra 
ariba 19 di augustus di 9:00 am. - 4:00 p.m. 

Dia 16 di augustus 2019 lo no tin skol como cu EPI su staf y personal completo 
lo ta participando den un personeelsdag. 

Dia 19 di augustus 2019 lo no tin les pa studiantenan di e di dos, tres y cuatro 
aña di tur programa di tur unidad, como cu tur studiante di prome aña (nobo y 
ripitiendo) di tur programa lo ta bezig cu “Intake Gesprekken” na tur unidad. Tur 
studiante di prome aña lo ricibi informacion di nan unidad specifico referente na 
e orario di “Intake Gesprekken”. 

Lesnan pa tur studiante lo cuminsa oficialmente ariba 20 augustus 2019. 

Di parti di nos tur na Colegio EPI nos kier a desea tur studiante nobo y existente 
un cordial bon bini na aña escolar 2019-2020. Cu sabiduria, compromiso y 
determinacion acompaña cada un di boso pa por finalisa e aña escolar cu exito! 

Kima Caloria riba ekipo di ehercicio pa genera coriente nobo 

E ta trahando actualmente na Aruba n # e unico 
hotel den Caribe cu ta neutral den carbon 



ACTUALMENTE ora cu e 

huespednan cu ta kedando na Bucuti y 
Tara Beach Resort ta haci nan eherci- 
cionan riba ekipo di train, nan ta gene- 
rando coriente p’e hotel. 

E SportsArt ECO-POWR TM ta haci 
posibel pa produci coriente en bes di 
usa coriente. 

Aña pasa Bucuti & Tara a agrega un 
bicicleta ECO-POWR TM den nan 
centro di fitness. Tanto e huespednan 
como e staf di e hotel a keda impresio- 
na cu e resultadonan cual a motiva e 
hotel cu ta promove menos uso di fosil 
posibel, pa expande nan ekipo di eher- 
cicio cu mas di e ECO-POWR TM nan 
aki. 

Turistanan cu ta hospedando n’e hotel 
por scoge entre un bicicleta paden, 2 
bicicleta di careda, 2 bicicleta vertical 
y un “treadmill”. Den su compromiso 
pa cumpra local, Bucuti & Tara a per- 
cura pa cumpra e ekipo for di un com- 
erciante local tambe. 

CON E TA TRAHA 

Ta instala e ekipo den e mesun forma 
cu un machine di train tradicional cu 
ta usa coriente. Simplemente ta plug e 
waya den e outlet. 


E Kilowatnan ta keda genera dor di 
haci ehercicio riba e machine cu ta 
keda converti den coriente pa usa pa 
aire condiciona y e ta bay bek via e 
Bucuti & Tara nan “power grid” pa 
consumo. 

E tecnologia inovativo aki ta warda 
74% di energia humano y ta convirti 
esaki na electricidad pa uso general. 

CORIENTE CREA DOR DI 
ENERGIA HUMANO 

Un “workout” por produci 160 watt-di 
coriente. P.e. un averahe di 100 ora di 
watt por duna coriente na un television 
LED di 50” inch pa mas cu 4 ora. Por 
charge un telefon celular (totalmente 
morto y recarga tur dia) pa 18 dia. 

Por sende un luz LED di 12w pa 8+ ora 
(equivalente na 60w). Pa prét, por te 
hasta duna coriente na Amazon Echo 
pa conta chasco — 25 di nan pa ta ex- 
acto! 

E calculacionnan aki ta basa riba in- 
formacion for di ElectricityPlans.com 
y e articulo aki den Forbes Maga- 
zine. Agregando na balor di loke e 
huespednan ta haya como recompensa 
ta cu nan sa cu nan ta contribui na tene 
energia limpi, mientras nan ta rebaha 
nan consumo di coriente tradicional. 

Tambe Bucuti y Tara a integra un 
manera divertido pa check nan train- 
ing. Ademas di check e jornada di 
training, e ECO-POWR TM cardio 
equipment cu su tecnologia SA WELL+ 
ta laga e huespednan mira cuanto en- 
ergia nan a produci, te hasta tin un 
screen den cual ta presenta esnan cu 
ta produci mas hopi energia tanto lo- 
cal como globalmente. 


OFERTA MAS RECIEN DEN UN 
PROGRAMAINTEGRAL DI 
BIENESTAR 

Bienestar na Bucuti & Tara ta pa 
basta tempo caba algo cu ta duna grat- 
ificacion na nan huespednan. Tin un 
State-of-the-Art Fitness Center ron- 
dona di murayanan di glas di dak te 
na vloer ta duna e huespednan un bi- 
sta impresionante di nos famoso Eagle 
Beach. Un programa comprensivo cu 
tin staf cu ta consisti di conciergenan 
di salud cu ta personalisa e schedu- 
lenan di bienestar pa cada persona. 
Servicionan, instructornan y personal 
trainernan ta disponibel eunan mes y 
tin posibilidad di yuda huespednan cu 
ta enfoca riba nan salud pa haci activi- 
dadnan cu Bucuti & Tara Resort y cu 
na Aruba ta ofrece. 

Bucuti & Tara ta ofrece tanto seccion 
priva como beach bootcamp, sesion di 
medita y tratamento di spa den hut 
riba beach, pa caminatanan na otro lo- 
calidad, yoga cu luna yen, deporte acu- 
atico y te hasta lesnan di baile. 

P’e hotel aki, bienestar total ta inclui 
tambe den cuminda. E restaurant di 
e hotel “Elements”, popular pa su es- 
cencia di bon calidad di cuminda, ta 
invita huespednan pa goza di varios 
opcion saludabel cu ta inclui un menu 
completo vegan/vegetario, gluten free 
y platonan cuisine di rond mundo. 

Ademas di esaki, Bucuti & Tara tur dia 
tin un “Healthy Hour”, e prome hotel 
den Caribe cu ta presenta “smoothies” 
yen di nutriente y “mocktails” sirbi cu 
un appetizer saludabel p’e corazon. 

Pa mas informacion por bishita 
www.bucuti.com 

Minister buscando credibilidad financiero 

Pero habracando credibilidad 
financiero di henter pueblo 



DEN historia di Reino Hulandes, 
no tabatin y lo no bay tin nunca mas 
un Gobierno asina poetico manera 
Gabinete Wever Croes, ya cu ora cu 
scucha e Ministernan papia di me- 
dida tras di medida cu nan ta suta 
pueblo cune, nan ta haci esaki den 
un forma poetico, tratando na con- 
vence un pueblo cu ta sufriendo bou 
di su maneho. 

Miembro di fraccion di AVP, ing 
Mike de Meza ta kere cu e momento 
a yega pa Gabinete Wever Croes, en 
realidad cuminsa pone pueblo cen- 
tral, traha pa interes di pueblo, tra- 
ha pa drecha nivel di bida di pueblo 
den su totalidad. 

“Por ehempel ora cu nos scucha con 
Prome Minister y su Gobierno ta 
trata di convence pueblo cu rancan- 
do placa for di nan cartera ta algo 
bon y necesario, ta lanta e pregunta 
ta kende nan ta trata di convence. 
Minister Xiomara Ruiz Maduro a 
trata na hustifica un suma di casi 
90 mil florin na biahe cu el a haci, 
cu esaki tabata necesario ya cu e ta- 
bata trahando pa logra drecha cred- 
ibilidad financiero di su Gobierno. 

Prome Minister ta pidi pueblo pa 
para hunto, traha hunto pa logra e 
recuperacion financiero cu su Gobi- 
erno tin visualisa, pero henter e pro- 
ceso aki di recuperacion financiero, 
ta dirigi solamente riba cartera di 
pueblo y cartera di sector comercial. 
Ministernan mes di Gabinete Wev- 
er Croes ya caba a gasta alrededor 
di 6.4 miyon florin den menos di dos 


aña di tempo, pa biaha rond mun- 
do, mientras cu pueblo ta sinta na 
cas ta conta kico a resta fin di luna 
despues di tanto medida, tanto in- 
flacion cu a converti nan bida den 
un caos financiero increibel. 

Minister di Finansa, Xiomara Ruiz 
Maduro ta contento cu tanto IMF 
como Standard & Poors a eleva e 
rating financiero di Aruba di nega- 
tivo pa positivo, lubidando di men- 
ciona cu su persona y su Gobierno 
a segura e dos instancianan aki, cu 
nan lo sigui introduci mas medida 
pa saca mas placa di pueblo. 

No solamente esey, pero practica- 
mente Gabinete Wever Croes ta bay 
den historia pa converti Parlamento 
den pronkstuk di Gobierno cu no tin 
nada di bisa si e Gobierno no bisa 
kico nan tin cu haci. 

Tanto IMF como Standard & Poors 
ta mustra den nan evaluacion cu 
Gabinete Wever Croes lo sigui intro- 
duci otro pakete di medida pa haya 
mas entrada y ta trata di convence 
un pueblo cu a perde hopi caba den 
ultimo dos aña, cu tur cos ta ok, cu 
e medidanan aki ta bon pa pueblo 
mes. 

E falta di sinceridad di Gabinete 
Wever Croes ta alcansando pro- 
porcionnan hamas bisto ya cu den 
protocol firma cu Hulanda, a segura 
Gobierno di Reino cu lo introduci un 
serie di medida contra pueblo, ca- 
minda entre otro ya ta papia cu si 
cumpli cu exigencianan di CFT pa 
reduccion di gasto, esaki lo nifica cu 
e Plan Social di Gobierno, lo no por 
sigui. 


Un declaracion cu ta mustra cu ta 
pidi pueblo comprension, cu ta pidi 
pueblo pa acepta cu lo bin otro pa- 
kete di medida y pa bisa pueblo cu 
e tin cu entrega ainda mas placa di 
loke ya caba nan a entrega den ul- 
timo 20 lunanan. 

Na momento cu Gabinete Wever 
Croes manda e señal aki cu e Plan 
Social ta na peliger, ta mescos cu 
nan bisa den mesun rosea cu index- 
ering cu sindicatonan ta exigiendo 
tampoco lo por wordo logra y cu 
reparatietoeslag tambe ta na peli- 
ger y otro beneficionan cu Gobierno 
di AVP a introduci p’esnan di menos 
entrada, lo no por ta posibel mas. 

Prome Minister a priminti cu su 
Gobierno lo no tuma medida con- 
tra pueblo pa drecha e situacion fi- 
nanciero, pero su Gobierno tin dos 
aña sutando pueblo cu medida, cu 
e lo reduci e cantidad di Minister 
bek na 7 pero, tampoco a cumpli cu 
esaki, cu e reduci personal di Gobi- 
erno pero CFT y otro instancianan 
a mustra cu al contrario, mas tra- 
hador a wordo tuma den servicio. 
Credibilidad financiero di pueblo ta 
na werki, pero credibilidad financie- 
ro di Friends & Family, di sponsor y 
sostenedonan di partido, si ta flore- 
ciendo y den tur esaki ainda Prome 
Minister y Minister di Finansa ta 
pidi pa para hunto pa atende cu e 
retonan aki, algo cu pueblo simple- 
mente no por sostene of tolera mas. 
E momento a yega pa Gabinete 
Wever Croes cuminsa drecha credi- 
bilidad financiero di pueblo y no sol- 
amente pa famia y amigonan,” Par- 
lamentario Mike de Meza a señala. 

Bom melding a paralisa 
Aeropuerto y e trafico 
den area di Aeropuerto 




PA 13.38 ayera merdia informacion a drenta via Cen- 
tral di Polis for di coleganan di Grenspolitie Aeropuer- 
to cu lo mester a encontra un pida papel na gate 6 cu 
algo scirbi riba dje parecido n’e palabranan “BOM”. E 
hecho aki a pone cu a mobilisa tur autoridad pa bay 
na Aeropuerto. 

Reina Beatrix International Airport a keda parali- 
sa pa basta rato na momento cu a haya algo pare- 
cido na “Bom” scirbi den un avion di JetBlue. 
Diahuebs merdia tabata e avion di JetBlue a yega for 
di JFK Airport (New York). E pasaheronan a baha y 
e pasaheronan cu lo mester aborda e avion ya tabata 
para na Gate# 6 wardando p’asina e avion ta cla nan 
por aborda. 

Durante cu e cleanernan tabata haciendo e avion 
limpi nan a bin topa cu algo sospechoso, riba un di e 
stulnan den e avion tabatin skirbi algo parecido na 
‘Bomb”, nan no a confia esaki y a dicidi di avisa Grens 
Politie, kendenan na nan turno mesora a bati alarma. 
Mesora tur e avionnan cu tabata riba rampa a wordo 
hala p’e parti zuid di e pista, p’asina esnan concerni 
por a cuminsa cu un buskeda extenso. 


< Sigui na pagina 21 > 

Polis a haci uso di e cachonan special pa buska bom, e 
bomb-squad di KPA tambe tabata presente y hunto cu 
Marina Real a cuminsa cu e buskeda, p’asina por caba 
di busca mas liher cu ta posibel, mirando cu ta trata di 
un orario hopi druk na Aeropuerto. Tambe pa evita mas 
retraso den e buelonan cu mester sali den e siguiente 
oranan. 

Durante e buskeda p’e supuesto bom, e camindanan den 
area di Aeropuerto tambe a wordo cera, causando un 
stagnacion completo. 

Niun bom no a wordo haya riba e avion, te n’e momen- 
tonan aki no a detene niun persona tampoco, pero e in- 
vestigacionnan ta wordo haci pa haya sa ken of kend- 
enan a haci esaki. 

Bom melding ta un crimen y tin un castigo pisa di 
prison p’esnan cu haci nan mes culpabel na esaki. 
E tin hopi consecuencia, pasobra mester cera e Aeropuer- 
to, niun avion no por baha ni subi, un perdida enorme 
financieramente pa Aeropuerto y e airlinenan. 
Camindanan den becindario di Aeropuerto ta wordo 
cera, trafico ta pega, fila etc. Tambe mester manda yama 
un team special, pa realisa e buskeda p’e bom, cu no ta 
staciona na Aeropuerto (ta tuma algun minuut). 

E ta perhudica tambe un gran cantidad di pasahero cu 
lo yega laat nan destinacion final y por perde nan con- 
exionnan, of kizas mester cancela nan buelo, cambi’e pa 
otro dia, tin hopi airline cu ta cobra un boet (penalty fee), 
nan mester paga pa nan hospedahe. 

E ta costa hopi hende inocente hopi placa inecesario. 
Pesey mes bom melding no ta algo pa haci joke cune mes. 

Minislerio Publico kier expropiá 
sumanan grandi den caso Troja 


WILLEMSTAD - Den e caso di fraude y labamentu di 
placa na Córsou cu ta carga nómber di caso Troja, anto 
cu durante e dianan aki ta keda tratá den sala di Corte, 
Ministerio Publico a haci e demanda di e siguiente 
sumanan di apropiacion. 

P’e akusado Balaraman e sumanan di Nafl. 838.087,27 
mas US$17.580,47, mas 5,00 Euro y finalmente 100,00 
AWG. 


P’e acusado de Andrade, Ministerio Publico lo demandá 
expropiacion di e suma di US$7.379.189,26. 

P’e acusado Gonzales Zwanenburg 85.495,47 Euro, 
mas US$832.105,24. 

P’e akusado Asuaje y e negoshi Crown Import & Ex- 
port N.V. tin dos calculacion y eseynan t’e sumanan di 
552.190,10 dólar Mericano, mas 284.514,06 dólar Meri- 
cano. For di e acusado Vasquez Ortega, Ministerio Pu- 
blico kier expropiá e suma di US$257.989,60. 


Manera a sali na cla: 

Ta hopi empresa lokal tabata laga 
Venezolanonan swipe pa saca dolar 


WILLEMSTAD - Diarazon a bin dilanti den Corte cu 
den e tempo di bonansa cu Venezolanonan tabata bin 
Córsou pa swipe tarheta pa saca dólar Mericano ta 
hopi otro empresa mas tabata swipe y ta rijnan largo 
di Venezolanonan tabata pará dilanti di cierto negoshi 
pa swipe. 

Hasta tabatin transpórte special pa busca e Venezola- 
nonan na Aeropuerto Hato y hiba n’e negoshinan pa 
swipe y banconan tabata debidamente na altura. 

Tur hende tabata considerá e swipemento como algo 
normal y como tal participacion den esey tabata masha 
comun mes, Abogado Vaders a bisa den su defensa na 
fabor di e acusado Gonzalez Zwanenburg. 

Ni Ministerio Publico, ni Gobiérno no a drenta den 
accion contra di swipemento, al contrario comercian- 
tenan tabata participá activamente pa saca ganashi di 
miónes di sumanan di placa. 

Mas aleu e abogado a referi na declaracionnan di em- 
pleadonan di banco MCB manera Isebia y Prince, ac- 
countant Schob y e comersiante Joel da Silva Gois, 
kendenan a substanciá e prácticanan di e tempo ey cu 
no tabatin nada considerá robes cu swipemento. 


Mas aleu abogado Marije Vaders a referl na dilnan cu 
Ministerio Publico a sera cu ING Bank, cu KPMG y 
cu otronan basá riba e sumanan di boet stipulá p’e in- 
stancianan ariba mensioná su participacion activo den 
e swipemento aki. 

Ningun hende no a cay será. Tambe banconan manera 
MCB, SFT, Giro y RBC a keda mensioná y ningun mo- 
mento so no a haci comosifuera ta fayonan flagrante 
contra di ley a keda cometé. 

Den un defensa concentrá riba 36 página A4 en total e 
abogado a continuá defendiendo su cliente, splicando 
cu hasta salud y e bon nómber di su cliente Gonzalez 
Zwanenburg a keda destrui p’e forma di actua di Min- 
isterio Publico. 

Abogado Marije Vaders a repasá e fluho grandi di in- 
formacionnan rond di swipemento y principalmente e 
forma con tur cos tabata bay e tempo ey pa finalmente 
conclui cu Corte mester declará Ministerio Publico no 
admisibel den su acusacionnan versus di su cliente 
Gonzalez Zwanenburg, declar’é liber y lag’é pafó di tur 
persecucion penal. 

Si mester duna castigo mes, anto pa no Gonzalez 
Zwanenburg mester drenta prison SDKK atrobe. 






Diabierna, 9 augustus 2019 


AWEMainta 


Corsou 


23 


Fiscal no a convence abogado Wilsoe di culpa di su diente 



WILLEMSTAD - Encargá cu e defensa di e acusado 
Balaraman ta abogado mr. Everett Wilsoe, kende ya 
den su introduccion a splica cu Ministerio Publico no 
a logra cu argumentonan concreto demostrá cu e pla- 
canan di swipe ta procedente di actonan criminal. 

Di otro banda OM a concentrá riba un suma di alred- 
edor di US$233.588.247 relacioná cu e actividadnan di 
swipemento di placanan obtené for di clientenan Bene- 
zolano. 

Mas aleu segun e abogado no tin prueba contundente 
entregá di parti di Ministerio Publico. Ni for di e cómb- 
ersacionnan telefónico getap no a logra presentá prue- 
banan convincente, anto tampoco cu procésverbalnan 
produci. 

Segun abogado Wilsoe, di ningun manera Ministerio 
Publico no a proba cu su cliente tabata na altura cu ta 
trata di placanan procedente di actonan criminal. 

Ta sin mas Ministerio Publico ta sali for di e punto di 
bista cu Balaraman concientemente a faya cu leynan 
Venezolano. Ni e declaracionnan di testigo no ta sub- 
stanciá e sospechonan incriminatorio grave cu tin con- 
tra di su cliente, e abogado a insisti. 


Itzhak Grynsztein, kende ta ser considerá e ‘brain’ re- 
lacioná cu e swipemento, pero ningun momento so e 
persona aki no a indicá na su trahador, esta e Balara- 
man cu lo ta sumanan di placa di actonan ilicito. 
Tampoco den su funcion como manager di e negoshi 
Monterrey e acusado Balaraman no ta carga culpa. 

Pa colmo pa henter e suma di US$233 mion cu a generá 
den e negoshi, Fiscal kier tene su cliente responsabel, 
siendo Balaraman tabata den servicio di Itzhak Gryn- 
sztein, kende t’e doño di bérdad. 

E acusado Balaraman simplemente tabata cobra un 
salario y no tabata haña nada, ningun sén preto éx- 
tra di e ganashi. Calculacionnan di ganashi totalmente 
robes Ministerio Publico a produci den bista di abogado 
y ta loke e defensa a sigui trece padilanti, desbaratan- 
do tur acusacion di parti di Ministerio Publico contra di 
su cliente, concluyendo finalmente cu e acusacionnan 
no tin ningun base, pasobra ningun medida cu di parti 
di Ministerio Publico a keda trecé padilanti no ta resul- 
tado di comportacion castigabel di parti di su cliente. 
No tin ningun base pa condená Balaraman pa algo 
robes. Hopi contra e abogado ta pa Ministerio Publico 
laga confiscá sumanan cu no ta debidamente substan- 
ciá debidamente y ta sali for di calculacionnan eróneo. 

Abogado mr. Marije Vaders 

OM ne por yega na 
ningun conclusion di 
acusacionnan presenta 



WILLEMSTAD - Abogado mr. 
Marije Vaders ta encargá cu e de- 
fensa di Gonzalez Zwanenburg den 
e caso di labamento di placa den e 
investigacion Troya. 

E abogado aki repasando e 
acusacionnan contra su cliente me- 
sora a referi n’e hecho cu su cliente 
a nenga tur acusacion presentá den 
e file redondamente, anto asina ey 
no por yega na ningun conclusion 
sino cu no tin un base legal y con- 
vincente p’e acusacionnan. 


E obhesionnan di e abogado a keda 
resuml y compilá den un total di 94 
punto argumentá y reparti riba as- 
pectonan manera: No admisibilidad 
di Ministerio Publico, faltamento cu 
término y duracion di e caso, falta- 
mento cu e derecho riba un proceso 
husto, fayamento cu principio di 
confianza y igualdad etc. etc.. 

Mas aleu abogado Marije Vaders a 
sigui trece cu énfasis padilanti cu 
no ta trata aki di un proceso husto 
y corecto, cu lo ta mará na un tér- 
mino di investigacion aceptabel. No 
tin un base di confiansa ni igualdad 
e abogado a subrayá. 

Ya for di 6 di juli 2015 autoridad- 
nan a detené su cliente y entre tanto 
mas cu 4 aña y 1 luna a pasa promé 
cu e caso aki a bin pa tratamento 
den Corte, loke di ningun manera 
no ta un término aceptabel. 


Mester dicta sentencia ainda, loke 
segun e abogado ta despues di 3 
siman cu tratamento di e caso aki 
den Corte ta tras di lomba, esey por 
sosodé. 

Pa abogado mr. Marije Vaders, Min- 
isterio Publico tabata debidamente 
na altura di e swipemento cu tabata 
tuma lugar den e negoshi Monter- 
rey, pasobra tabata for di aña 2011 
cu e investigacionnan contra di 
Robbie dos Santos y Ithzak Gynsz- 
tein y de Andrade tabata andando 
y cu a scucha testigonan y caminda 
cosnan a sali na cla. 

Den esaki tanto RST como MOT a 
aparecé riba e pantaya di investiga- 
cion, pero ningun momento so no a 
para e swipemento saliendo for di e 
punto di bista cu ta actonan contra 
di ley ta tumando lugar. 


Detencion pa fraude y ladronisia 

WILLEMSTAD - Continuando cu un investigacion relacioná cu 
un caso di fraude y ladronisia cu a tuma lugar den luna di juli 
2019, Polis a detené un dama. 

Djárazon 7 di augustus 2019, alrededor di 09.45 or di mainta, 
riba órdo di Ministerio Publico, Polis a detené e dama C.R.B., 
nace na Córsou di 24 aña di edad, relacioná cu e caso di 
fraude y ladronisia ariba mencioná. 

Detencion di e sospechoso aki a tuma lugar na un establecimen- 
to riba Prof. Kernkampweg. 

A presentá e sospechoso dilanti di un Fiscal auxiliar kende a 
ordená su encarcelamento pendiente di mas investigacion. 

"Señor ta mi wardador, mi'ntin falta di nada 
Den cunucu di yerba berde e ta pone mi sosega. 
E ta hibami na awa trankil, 

Pa mi bolbe haña forsa". 

Salmo: 23 


Cu dolor na nos curason pero conforme cu 
boluntad di Dios, nos kier anuncia fayecimento di nos 
defuntostima: 



Glenn Paulin Kemp 

*22-06-1950 - +08-08-2019 
Acto di entiero lo e ordo anuncia despues. 







"Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi" 
Salmo 33 


A bai sosegá den cas di SEÑOR: 



Valery Miszel Juliana 

Mihor conoci como"Sister Valery"of"Val" 
*22-11-1961 - +05-08-2019 


Na nómber di su: 

Mayornan: t Sira Maria i t Ivan Juliana 

Yiu: Angelo Juliana (Hul) 

Rumannan: Sidney Juliana ( Hul) 

Andres Juliana 
Julliette Juliana i yiunan 
Gino Juliana 
t Clifford Juliana 
Tur sobrina i sobrino 
Prima i primonan 

Tantanan: Catharina Victoria 

Mosa Meyer-Victoria (Kórsou) 

Elvia Paulina (Kórsou) 

Tur sobrá tio i tantanan 
Amiga/ruman: Iraida Loefstop 
Famianan: Juliana, Victoria, Meyer, Thomasa, 

Werleman, Dirksz. Illidge, Angel, Winklaar, Houtman, 
Schráder, Baptist i Balijn. 

Acto di despedida ta tuma lugá : diabiérné 9 di 
ougustus 2019 di 19.00 - 21.00 pm na: Aurora Funeral 
Home and Crematory na Cumana. 

Enbes di flor of krans lo tin un box disponibel pa un bon 
causa. 


Despues di entiero no ta risibi bishita di kondolensia na 
kas. 


Entrada hudisial, cu detencion 

WILLEMSTAD - Diárazon 7 di augiistus 2019, alrededor di 07.00 or di 
mainta, personal di Team di Aresto y Team di Atraco, riba órdo di Minis- 
terio Publico a tene entrada hudicial na un cas den área di Oost Jongbloed. 
Esaki tabata en coneccion cu un caso di ladronisia cu violencia cu a tuma 
lugar den luna di juli 2019. 

Durante di e investigacion n’e adrés ariba mencioná Polis a haña y con- 
fiscá diferente articulo cu ta di importancia p’e investigacion. 

En coneccion cu e caso aki a detené un (1) sospechoso: E hómber R.L.R., 
di 26 aña di edad, nacé na Córsou. A presentá e sospechoso dilanti 
un Fiscal auxiliar kende a ordená su encarcelamento pendiente di mas 
investigacion. 


Detencion pn violacion di ley di opio 

WILLEMSTAD - Diárason 7 di augustus 2019, alrededor di 11.12’or di 
mainta, Central di Polis a ricibi informacion di un caso di intento di la- 
dronisia cu ta tumando lugar riba un tereno di auto riba Grebbelineweg. 
E unidad cu a yega n’e sitio, a topa cu un hómber den e área nét na mo- 
mento cu el a caba di baha dos hómber sospechoso n’e sitio. 

Durante di un control den e auto di e hómber sospechoso a bin a haña y a 
confiscá un cantidad di marihuana. 

N’e sitio Polis a detené e sospechoso R.I.D., di 21 aña di edad nacé na 
Córsou, pa violacion di ley di opio. 

A presentá e sospechoso dilanti di un Fiscal auxiliar, kende a ordená su 
encarcelamento pendiente di mas investigacion. 



"Señorta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 

Cu dolor na nos curason, 
nos ta anuncia fayecimento di nos ser keri: 


Sr. Mauricio Rodrigo Maduro 

Mihor conoci como "Dico" 

*13-03-1931 -107-08-2019 

Acto di entiero lo wordo anuncia despues 


Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad 
Unicamente Bo Luz briyando 

Cu dolor na nos curason pero conforme cu boluntad di 
Dios, nos kier anuncia fayecimento di nos difunto stima 



Alida Jansen 

Mihorconoci como"Aly" 

*01 -07-1962 - T07-08-2019 

Acto di despedida lo wordo anuncia despues 

Triángulo Bonaire: 


Cifranan di 
crminalidad promé 
6 lunanan di 2019 
ta mustra un caida 


Ai^ra 

- <*y 

£ 0iematQng , 

"Señorta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa" 

Salmo: 23 

A fayece cristianamente 



Leo Brete 

Mihor conoci como: "Le" 
1-04-1929 - t07-08-2019 
Ex trahador di WEB 


Na nomber di su: 

Señora: Narcisa (Chicha) Brete-Vrolijk 

Yiunan: Joon, Editha Brete y famia 

Francisca (Sita), RosimboThijsen-Brete y famia 

Victoriano (Vi), Edonia Breteyfamia 

Gisela (Sila), Mai Ras-Brete y famia 

Lima Brete y yiunan 

tLuis Esteban Brete 

Sonia, Pedro Dirksz-Brete y famia 

Roy, Esmeralda Brete y famia 

Gladys (Gala), Coby maduro-Brete 

Candy (Ella), Bert Leest-Brete y famia 

Lucia, Leoncio Flanegien-Brete y famia 

Nieto(a)nan, bisanieto(a)nan, tataranieto(a)nan 

Rumannan: tJan Brete 

tCarlito Brete 
tTheresita Kelly 
tPablo Brete 
Alicia Brete 
tBernadina Kelly 

Bon bisiña di cas: Horetencia Simon y famia 

Comer y compernan, ihanan 

Grupo di oracion:The Voice of Jesus 

Famia: Brete, Vrolijk,Thijsen, Ras, Kock, Farro, Dirksz, 
Maduro, Leest, Flanegien, Brattinga, Winterdaal,Trimon, 
Kelly, Donata, Donato, Petrocci, Nava, Laclé, Lesandrina, 
De Cuba, Croes, Wolter, Boekhoudt,Thiel, Boezem, 
Zapiain Veloz, Duarte, Prada 

Despensa nos si nos a lubida algun famia den nos 
tristeza 

Acto di entiero ta tuma lugar diasabra 10 di juli 2019 di 
2'or pa 4'or di atardi na misa Santa Filomena, despues 
saliendo pa Santana catolico Pastoor Kranwinkel na 
Paradera. 

Despues di entiero no ta ricibi bishita di condolencia na 
cas 


Total tréfiko 

Yanuari te ku Yuni 2019 


Totaltráfiko 


120 




JAN 

FEB 

MRT 

APR 

MEI 

JUN 

JUL 

AUG 

SEP 

OKT 

NOV 

DEC 

■ 2018 

52 

SS 

108 

79 

101 

110 

57 

SO 

S5 

SO 

SO 

113 

■ 2019 

102 

100 

103 

102 

105 

109 

0 

0 

0 

0 

0 

0 


KRALENDIJK - Cuerpo Policial 
Hulanda Caribense ta presentá e 
cifranan di criminalidad y tráfico di 
e promé mitar di 2019 cu e meta pa 
habitantenan di Bonaire haña un 
bista di desaroyonan riba nos isla. 
Pa duna un mihor bista ta compará 
e cifranan di mitar aña di 2019 cu e 
cifranan di aña pasá durante e me- 
sun periodo y durante henter aña 
pasá. 

E delitonan contra propiedad y 
posecion (delitonan caminda e sos- 
pechoso ta enrikesé su mes dor di 
cometé un delito), por mira un ba- 
hada di 19 caso si compará e cifran- 
an cu e promé mitar di 2018. 
Ladronisia di otro tipo a baha di 
97 incidente registrá te cu juni di 
2018 na 66 caso registrá te cu juni 
di 2019. Tambe ladronisia di vehl- 
culo (auto, bus y truck) por mira un 
bahada. 

Durante di e promé mitar 2018 a 
registrá un total di 12 caso y p’e 
promé mitar di 2019 a registrá ape- 
nas 2 caso. Esaki ta nificá cu den e 
promé mitar di 2019 tabatin un ba- 
hada di 83% di ladronisia di auto si 
compará esaki cu cifranan di e me- 
sun periodo den e aña promé. 


Pa loke ta trata delitonan cu vio- 
lencia te cu juni 2019 a registrá 115 
caso. Durante di e mesun periodo 
na 2018 a registrá un cantidad di 
110 caso. Na 2018 y 2019 a registrá 
un total di 8 atraco den e promé mi- 
tar di aña. 

Den e cifranan di tráfico por mira cu 
a registrá un total di 622 accidente. 
Esaki ta un subida di 13.5% si com- 
pará esaki cu e casonan registrá di 
januari te cu juni di 2018. 

Cu introduccion di e ordenansa di 
ley di tráfico riba promé di augustus 
2019 Cuerpo Policial ta spera cu e 
cantidad di accidente di tráfico cu 
consecuencia fatal, cu herido y cu 
daño material lo baha. 

E enfoke di Triángulo Bonaire p’e 
sobra lunanan di 2019 lo ta particu- 
larmente riba cambionan di e orde- 
nansa di ley di tráfico cu a drenta na 
vigor dia promé di augustus ultimo. 
E prioridad ta principalmente riba 
manehá vehlculo bou di influencia, 
telefón celular den man na momen- 
to cu ta stuur, uso di faha di seguri- 
dad y uso di hélm na momento cu ta 
core scooter, bromer. 

